MESTSKÁ ČASŤ BRATISLAVA-NOVÉ MESTO 

Materiál na rokovanie
Miestneho zastupiteľstva
16.06.2015

INFORMÁCIA

 o príprave Kultúrneho leta 2015 v mestskej časti Bratislava – Nové Mesto

- - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - - -

Vypracoval:                                                                         Informácia obsahuje:
Ing. Tomáš Hanulík,                                                            1. Základný materiál
vedúci oddelenia komunikácie, kultúry                          
športu, mládeže a voľného času                                         

JÚN 2015
Informácia o príprave Kultúrneho leta 2015 v mestskej časti Bratislava – Nové Mesto

KULTÚRNE LETO 2015

Kultúrne leto 2015 v Novom Meste sme aj v spolupráci so Strediskom kultúry Vajnorská navrhli tak, aby programová skladba zodpovedala požiadavkám na kultúrne vyžitie a zábavu rôznych skupín obyvateľstva – či už podľa veku, vkusu alebo záujmov. Primárnym cieľom bude dostať letné podujatia čo najbližšie k obyvateľom a „zasiahnuť“ programom Kultúrneho leta 2015 čo najširšie našu mestskú časť. 

Prirodzeným centrom bude, ako už tradične, areál prírodného kúpaliska Kuchajda, program však bude situovaný aj do ďalších obľúbených miest – park na Račianskom mýte a ďalšie lokality MČ Bratislava - Nové Mesto.

Propagácia

Podujatia Kultúrneho leta 2015 budú priebežne promované prostredníctvom rôznych komunikačných kanálov. Využijeme tradičné formáty (letáky, plagáty, bannery, internetová stránka MČ BA NM www.banm.sk, časopis Hlas Nového Mesta),  propagáciu prostredníctvom bannerov na začiatok a záver Kultúrneho leta 2015. Informácie, reportáže aj pozvánky na podujatia Kultúrneho leta 2015 prinesie TV Bratislava. Prostredníctvom tlačových správ sa informácie o Kultúrnom lete dostanú aj do celoplošných médií. 

Kultúrne leto budeme propagovať aj prostredníctvom sociálnej siete Facebook. Avíza a pozvánky na naše podujatia budú v bratislavských časopisoch (inBA, Kam v Bratislave, 
letný magazín City Life).

Otvorenie Kultúrneho leta 2015

Otvorenie Kultúrneho leta už tradične patrí k najväčším podujatiam roka v Novom Meste, tento rok sa bude konať na Kuchajde v sobotu 20. júna 2015. Program pripravujeme tak, aby uspokojil čo najširšiu skupinu ľudí – zábavné detské dopoludnie, detské predstavenia, ľudová hudba, tanečné vystúpenie atď. Hlavnými ťahákmi popoludnia budú populárne skupiny/interpreti. 

V programe opäť nebude chýbať tradičné zapálenie vatry po zotmení, pri ktorej bude hrať country kapela. Zo skúseností z uplynulých ročníkov sa dá predpokladať, že otvorenie Kultúrneho leta opäť pritiahne do areálu Kuchajdy tisíce návštevníkov. 

Program:								Náklady MČ BA NM	:

Detský blok:  

10.00 – 14.00 Rytieri z Devína (vystúpenie, súťaže pre deti)		1200 €

Hlavný program:

15.00- 16.00 Žiaci zo základných škôl z MČ Bratislava – Nové Mesto
16.00 - 16.15 Tombola
16.15 -17.00  Divadlo Babena						  200 €
17.00 - 18.00  Ján Berky Mrenica a sólisti Lúčnice				1400 €
18.00 – 18.45 skupina ABBA Revival 					  650 €
18.45 – 19.30 skupina The Beatles Revival					  650 €
19.45 – 20.45 skupina VIDIEK						2000 €
21.00 – Ohňová šou								  200 €
21.15 – Zapálenie vatry + skupina Oukey 					  350 €
21.30 – Oldies disco (DJ)							  240 €

Moderátor									  500 €

(Zmena programu vyhradená)

Novomestská promenáda

Aj tento rok plánujeme využiť osvedčený formát víkendových promenádnych koncertov v  parku na Račianskom mýte, ktorý sa stal už tradičnou scénou pre dychovú hudbu (nedele od 17.00 do 19.00 h). 

Program:								Náklady MČ BA NM	:

26. júl – Grinavanka								250 €
30. august – Veselá muzika zo Stupavy					250 €

(Zmena programu vyhradená)

Sobotné koncerty na Kuchajde
 
Počas sobotňajších koncertov (v čase od 18.00 – 20.00 hod.) na Kuchajde sa budeme snažiť zachovať multižánrovosť, aby si na svoje prišli rôzne skupiny obyvateľov. Postupne by sa v amfiteátri mali predstaviť protagonisti country, folku, džezu, popu, rockovej scény, bigbítu, či swingu. 

Program:								Náklady MČ BA NM	:

27. jún – Lavagance - krst CD + vystúpenie (indiepop)			  500 €
4. júl – Popoludnie s mladými slovenskými kapelami 
           (v spolupráci s Rádiom FM)						  700 €
11. júl – V rokovaní s interpretom
18. júl – Funny Fellows (swing)						  850 €
25. júl – Detské dobrodružné leto na Kuchajde (detské súťaže, atrakcie,
              country kapela)							1500 €
1. august – V rokovaní s interpretom
8. august – Vec (hip-hop)						            1100 €
15. august – The Buttons (bigbít)						      0 €
22. august – Pepa Nos, Igor Cvacho a 3Drive (folk)			  550 €
29. august – Peter Lipa (džez)						  700 €

(Zmena programu vyhradená)

Tanečné Kultúrne leto

Pre milovníkov tanca bude opäť v ponuke Tanečné Kultúrne leto 2015 v Stredisku kultúry na Vajnorskej 21. Tanečné podujatia budú dramaturgicky organizované ako Čaje o piatej so  živou hudbou.   

Program:								Náklady SK Vajnorská:

4. júl – hudobná skupina Party Time						170 €
11. júl – hudobná skupina Kartago						170 €
18. júl – hudobná skupina Color						170 €
25. júl – hudobná skupina Fortuna – Anna bál				170 €
1. august – hudobná skupina Saturn						170 €
8. august – hudobná skupina Charlie Band					170 €
15. august – hudobná skupina Color						170 €
22. august – hudobná skupina Profily					170 €
29. august – hudobná skupina Party Time					170 €

(Zmena programu vyhradená)

Letné kino na Kuchajde
 
Letné kino sa už stalo pevnou súčasťou akcií Kultúrneho leta a jeho popularita rastie. Premietať sa bude tradične v amfiteátri Kuchajdy (v júli od 21.30 hod., v auguste od 20.30 hod. kvôli skoršiemu stmievaniu sa). 
Výber filmov, ktoré sa budú premietať, sa uskutoční internetovým hlasovaním na špecializovanej stránke kino.nakuchajde.sk. Aj tento rok bude ambíciou obohatiť filmové večery návštevou/diskusiou so známymi hercami.

Športové a pohybové aktivity

Počas leta 2015 budeme venovať pozornosť aj športovým a pohybovým aktivitám. 
Už etablovanou akciou so silnou komunitou je Joga na Kuchajde, ktorú plánujeme opäť organizovať 2-krát týždenne (pondelok od 18.00 do 19.00 h, štvrtok od 17.00 do 18.00 h).  
Náklady MČ BA NM: do 600 €.

Novým formátom bude Crossfit na Kuchajde – ide o rýchlo sa rozvíjajúci tréningový trend, spočívajúci v silových a kondičných cvičeniach. Crossfit sa bude na Kuchajde zdarma cvičiť taktiež 2-krát do týždňa (utorok od 19.00 do 20.00 h, piatok 17.30 do 18.30 h).
Náklady MČ BA NM: 0 €.

Počas leta plánujeme zorganizovať športový deň v spolupráci s OZ Zober loptu nie drogy.  Letné aktivity s možnosťou denného športovania sa budú konať aj v Školak klube na Riazanskej ulici.
Záver Kultúrneho leta 2015

Kultúrne leto 2015 aj tento rok bude slávnostne zakončené veľkým celodenným programom v areáli prírodného kúpaliska Kuchajda. 
Sobota 5. septembra 2015 bude patriť športu a detským súťažiam, vyvrcholením bude hlavný kultúrny program, v rámci ktorého vystúpia známe skupiny/interpreti, folklórne súbory či tanečné skupiny. Hedlajnerom Záveru Kultúrneho leta 2015 v Novom Meste bude známa kapela Polemic (2000 €).